Snæfell hafði mikla yfirburði í Subwaybikarnum þegar Hamarsmenn komu í heimsókn á sunnudaginn í 16 - liða úrslitunum . Heimamenn náðu strax afgerandi forystu og sigruðu með yfirburðum 130 : 75 . Sean Burton var í miklu stuði hjá Snæfelli og skoraði 55 stig . Jón Ólafur skoraði 15 stig og tók 9 fráköst , Hlynur gerði 12 stig , tók 18 fráköst og átti 9 stoðsendingar , Sigurður Þorvaldsson skoraði 12 stig og Pálmi Sigurgeirsson 10 . Skallagrímsliðin fengu bæði lið Fjölnis í heimsókn í Borgarnes á sunnudaginn . Skallagrímsmenn veittu Fjölnismönnum góða keppni en urðu engu að síður að sætta sig við 63 : 84 tap . Þar með varð ljóst að einungis verða úrvalsdeildarlið í 8 - liða úrslitum Subwaysbikarsins , en 1. og 2. deildarliðin töpuðu öll sínum leikjum . Skallagrímskonur stóðu sig mjög vel gegn Fjölniskonum og töpuðu með aðeins fimm stiga mun 49 : 54 .